નોટિંગહામ, 14 જુલાઇઃ ભારતીય ક્રિકેટ ટીમના સુકાની મહેન્દ્ર સિંહ ધોનીએ ઇંગ્લેન્ડ સામે ટ્રેન્ટ બ્રિજની પીચ પર રમાયેલી પહેલી ટેસ્ટમાં પોતાના બોલર્સે કરેલા પ્રદર્શનની પ્રશંસા કરી છે. આ સાથે જ ધોનીએ ઇચ્છા વ્યક્ત કરી છેકે હવે પછી જીવંત પીચ પર રમવા મળે. ટ્રેન્ટ બ્રિજ ખાતે રમાયેલી ટેસ્ટ શ્રેણની પહેલી ટેસ્ટ મેચ ડ્રોમાં પરિણમી હતી. આ પીચમાં ભારતીય ટીમે પોતાની પહેલી ઇનિંગમાં 457 અને બીજી ઇનિંગમાં 9 વિકેટ ગુમાવીને 391 પર દાવ ડિક્લેર કર્યો હતો, જેના જવાબમાં ઇંગ્લેન્ડની ટીમે 496 રન કર્યા હતા.